Parlamentul României   

 Camera Deputaţilor
	Comisia pentru administraţie publică, amenajarea teritoriului şi echilibru ecologic
Nr.26/1667/19 iunie 2007
	
	Comisia pentru muncă şi protecţie socială 
Nr.27/239/19 iunie 2007


RAPORT  comun

asupra proiectului de Lege pentru aprobarea Ordonanţei de urgenţă a Guvernului nr.16/2007 privind unele măsuri pentru întărirea capacităţii administrative a României în vederea îndeplinirii obligaţiilor ce îi revin în calitatea sa de stat membru a Uniunii Europene

1. În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, cu adresa nr.PL.x 389 din 14 mai 2007, Comisia pentru administraţie publică, amenajarea teritoriului şi echilibru ecologic şi Comisia pentru muncă şi protecţie socială au fost sesizate în vederea dezbaterii în fond, cu proiectul de Lege pentru aprobarea Ordonanţei de urgenţă a Guvernului nr.16/2007 privind unele măsuri pentru întărirea capacităţii administrative a României în vederea îndeplinirii obligaţiilor ce îi revin în calitatea sa de stat membru a Uniunii Europene.


La întocmirea prezentului raport s-au avut în vedere: 

- avizul Consiliului Legislativ nr.315 din 09.03.2007;

- avizul  al Comisiei juridice, de disciplină şi imunităţi nr.31/621 din 28.05.2007.


Proiectul de Lege are ca obiect de reglementare adoptarea unor măsuri pentru consolidarea capacităţii administrative a României de gestionare a instrumentelor structurale, prin întărirea structurii de personal, creându-se astfel premisele îndeplinirii angajamentelor asumate ca stat membru al Uniunii Europene.  

2. Proiectul de Lege face parte din categoria legilor organice, conform prevederilor art.73 alin.(3) din Constituţia României, republicată.
3. În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate. La lucrările Comisiei pentru administraţie publică, amenajarea teritoriului şi echilibru ecologic au fost prezenţi 26 de deputaţi din totalul de 29 membri ai comisiei. La lucrările Comisiei pentru muncă şi protecţie socială au fost prezenţi 17 deputaţi din totalul de 19 membri ai comisiei.

Raportul Comisiilor a fost adoptat cu unanimitate de voturi.

4. La dezbarea proiectului de lege a participat, ca invitat, în conformitate cu prevederile art.54 şi 55 din Regulamentul Camerei Deputaţilor, domnul Marius Vasiliu – consilier în cadrul Ministerului Dezvoltării Lucrărilor Publice şi Locuinţelor.
5. Proiectul de lege a fost adoptat de Senat în şedinţa din 9 mai 2007.

6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.


În urma finalizării dezbaterilor în data de 12 iunie 2007, Comisiile propun Plenului Camerei Deputaţilor spre aprobarea proiectului de Lege cu modificări, după cum urmează:
I. AMENDAMENTE ADMISE

În urma dezbaterilor, Comisiile propun adoptarea proiectului de Lege cu următoarele amendamente:

	Nr.

crt.
	Text ordonanţă
	Text Senat
	Text propus de Comisii

(autorul amendamentului)
	Motivarea amendamentelor propuse


	0
	1
	2
	3
	4

	1
	__
	Titlul legii

Lege pentru aprobarea Ordonanţei de urgenţă a Guvernului nr.16/2007 privind unele măsuri pentru întărirea capacităţii administrative a României în vederea îndeplinirii obligaţiilor ce îi revin în calitatea sa de stat membru al Uniunii Europene


	Nemodificat
	

	2
	__
	ARTICOL UNIC. - Se aprobă  Ordonanţa de urgenţă a Guvernului nr.16 din 14 martie 2007 privind unele măsuri pentru întărirea capacităţii administrative a României în vederea îndeplinirii obligaţiilor ce îi revin în calitatea sa de stat membru al Uniunii Europene,
publicatǎ în Monitorul Oficial al României, Partea I, nr.187 din 19 martie 2007, cu următoarele modificări şi completări:
	Articol unic. - Se aprobă  Ordonanţa de urgenţă a Guvernului nr.16 din 14 martie 2007 privind unele măsuri pentru întărirea capacităţii administrative a României în vederea îndeplinirii obligaţiilor ce îi revin în calitatea sa de stat membru al Uniunii Europene, publicatǎ în Monitorul Oficial al României, Partea I, nr.187 din 19 martie 2007, cu  următoarele modificări:
	Pentru respectarea normelor de tehnică legislativă. 


	3
	Titlul ordonanţei de urgenţă

Ordonanţă de urgenţă privind unele măsuri pentru întărirea capacităţii administrative a României în vederea îndeplinirii obligaţiilor ce îi revin în calitatea sa de stat membru al Uniunii Europene


	Nemodificat 
	Nemodificat
	

	4
	Art.1. În sensul prezentei ordonanţe de urgenţă, prin posturi cu atribuţii în îndeplinirea obligaţiilor ce revin României în calitatea sa de stat membru al Uniunii Europene, se înţelege:

a) posturile aferente structurilor cu sarcini privind gestionarea fondurilor comunitare;

b) posturile din aparatul sistemului judiciar şi celelalte categorii de personal din autorităţile şi instituţiile publice cu atribuţii în implementarea angajamentelor asumate prin Hotărârea Guvernului nr. 231/2005 privind aprobarea Strategiei naţionale anticorupţie pe perioada 2005 - 2007 şi a Planului de acţiune pentru implementarea Strategiei naţionale anticorupţie pe perioada 2005 - 2007 şi prin Hotărârea Guvernului nr. 232/2005 privind aprobarea Strategiei de reformă a sistemului judiciar pe perioada 2005 - 2007 şi a Planului de acţiune pentru implementarea Strategiei de reformă a sistemului judiciar pe perioada 2005 - 2007.


	Nemodificat 
	Nemodificat
	

	5
	Art.2. - (1) Prin derogare de la prevederile art. 51 din Legea nr. 188/1999 privind Statutul funcţionarilor publici, republicată, cu modificările şi completările ulterioare, condiţiile de desfăşurare a concursurilor pentru ocuparea funcţiilor publice vacante prevăzute la art. 1 se publică în Monitorul Oficial al României, Partea a III-a, cu cel puţin 10 zile înainte de data desfăşurării concursului.
(2) Ocuparea posturilor prevăzute la art. 1 se va face în condiţiile legii.


	1. La articolul 2, alineatul (1) va avea următorul cuprins:

„Art.2.- (1) Prin derogare de la prevederile art.511 din Legea nr.188/1999 privind Statutul funcţionarilor publici, republicată, cu modificările şi completările ulterioare, condiţiile de desfăşurare a concursurilor pentru ocuparea funcţiilor publice vacante prevăzute la art.1 se publică în Monitorul Oficial al României, Partea a III-a, cu cel puţin 10 zile înainte de data desfăşurării concursului.”

Nemodificat 
	1. La articolul 2, alineatul (1) va avea următorul cuprins:

„Art.2. - (1) Prin derogare de la prevederile art.57 alin.(4) din Legea nr. 188/1999 privind Statutul funcţionarilor publici, republicată, condiţiile de desfăşurare a concursurilor pentru ocuparea funcţiilor publice vacante prevăzute la art. 1 se publică în Monitorul Oficial al României, Partea a III-a, cu cel puţin 10 zile înainte de data desfăşurării concursului.

(2) nemodificat 
Autor: d-l deputat Relu Fenechiu – Grupul parlamentar PNL

	Pentru o trimitere corectă, având în vedere republicarea Legii nr.188/1999 în Monitorul Oficial nr.365 din 29 mai 2007.

	6
	Art.3, alin.(1), lit.a) – c)

Art.3. - (1) Procedura de organizare şi desfăşurare a concursurilor pentru posturile prevăzute la art. 1 este cea stabilită prin Hotărârea Guvernului nr. 1.209/2003 privind organizarea şi dezvoltarea carierei funcţionarilor publici, cu următoarele excepţii:

a) autorităţile şi instituţiile publice în ale căror state de funcţii se află postul scos la concurs au obligaţia să solicite avizul Agenţiei Naţionale a Funcţionarilor Publici cu cel puţin 13 zile înainte de data susţinerii concursului;

b) Agenţia Naţională a Funcţionarilor Publici are obligaţia să emită, în condiţiile legii, avizul prevăzut la lit. a) şi să transmită numele, prenumele şi funcţia deţinută de reprezentantul acesteia în comisia de concurs, în termen de două zile de la data primirii solicitării;

c) autoritatea sau instituţia publică organizatoare a concursului are obligaţia de a constitui comisia de concurs şi comisia de soluţionare a contestaţiilor cu cel puţin 10 zile înainte de data susţinerii concursului;


	Nemodificate
	Nemodificate
	

	7
	Art.3, alin.(1), lit.d)

d) autoritatea sau instituţia publică în al cărei stat de funcţii se află postul scos la concurs are obligaţia de a afişa la sediul său, precum şi, după caz, de a publica în presă şi, acolo unde există, pe pagina de internet, cu cel puţin 10 zile înainte de data susţinerii concursului, următoarele informaţii: denumirea instituţiei, data organizării concursului, numărul funcţiilor publice vacante pentru care se organizează concursul şi datele de contact pentru obţinerea de informaţii suplimentare;


	2. La articolul 3, litera d) a alineatului (1) va avea următorul cuprins:

„d) autoritatea sau instituţia publică în al cărei stat de funcţii se află postul scos la concurs are obligaţia de a afişa la sediul său şi, după caz, de a publica în presă şi, acolo unde există, pe pagina de internet, cu cel puţin 20 de zile înainte de data suspendării concursului, următoarele informaţii: denumirea instituţiei, data organizării concursului, numărul funcţiilor publice vacante pentru care se organizează concursul şi datele de contact pentru obţinerea de informaţii suplimentare;”


	Se elimină.

Autori: Comisia pentru administraţie publică, amenajarea teritoriului şi echilibru ecologic şi Comisia pentru muncă şi protecţie socială

	Se menţine textul din ordonanţa de urgenţă întrucât autoritatea sau instituţia publică are obligaţia de a afişa şi de a publica anumite informaţii într-un termen care are ca referinţă data susţinerii concursului şi nu a suspendării acestuia.



	8
	Art.3, alin.(1) lit.e) - f)

e) candidaţii depun la secretariatul comisiei de concurs dosarul de concurs, în termen de 8 zile de la data publicării anunţului prevăzut la art. 2 alin. (1);

f) comisia de concurs are obligaţia de a selecta dosarele de concurs, pe baza îndeplinirii condiţiilor de participare la concurs, în termen de 24 de ore de la data expirării termenului prevăzut la lit. e).


	Nemodificate
	Nemodificate
	

	9
	Art.3, alin.(2)

(2) Pentru funcţiile publice din cadrul compartimentelor implicate în implementarea angajamentelor asumate prin negocierile pentru aderarea României la Uniunea Europeană, care necesită un nivel ridicat de cunoaştere a unei limbi de circulaţie internaţională, poate fi stabilită, la solicitarea justificată a autorităţii sau a instituţiei publice şi cu avizul Agenţiei Naţionale a Funcţionarilor Publici, o probă de limbă străină. În acest caz, modalitatea de evaluare a probei se propune odată cu solicitarea avizului de către autoritatea sau instituţia publică şi se aprobă de Agenţia Naţională a Funcţionarilor Publici.


	3. La articolul 3, alineatul (2) va avea următorul cuprins:

„(2) Pentru funcţiile publice din cadrul compartimentelor implicate în implementarea angajamentelor asumate prin negocierile pentru aderarea României la Uniunea Europeană, care necesită un nivel ridicat de cunoaştere a unei limbi de circulaţie internaţională, este stabilită, la solicitarea justificată a autorităţii sau instituţiei publice şi cu avizul Agenţiei Naţionale a Funcţionarilor Publici, o probă de limbă străină. În acest caz, modalitatea de evaluare a probei se propune odată cu solicitarea avizului de către autoritatea sau instituţia publică şi se aprobă de Agenţia Naţională a Funcţionarilor Publici.”

	Nemodificat 
	

	10
	Art.4. - Pe data intrării în vigoare a prezentei ordonanţe de urgenţă se abrogă prevederile art. 4 şi 5 din Ordonanţa de urgenţă a Guvernului nr. 1/2006 privind unele măsuri pentru întărirea capacităţii administrative a României pentru integrarea în Uniunea Europeană, publicată în Monitorul Oficial al României, Partea I, nr. 90 din 31 ianuarie 2006.


	Nemodificat 
	Nemodificat.

